burgasdotpro/wikipedia huggingface dataset:
Newtoos

Newtoos alebo NEW To Open-Source je jedna z modifikácii linuxovej distribúcie Ubuntu. Hlavná myšlienka je urobiť veľmi jednoduchý systém, ktorý umožní pri zoznamovaní s prostredím operačného systému Linux používať aj programy, na ktoré je používateľ zvyknutý z Microsoft Windows. Zároveň sa projekt snaží navrhnúť operačný systém vhodný pre úplných začiatočníkov pri práci s počítačom.
Aktuálna verzia je založená na Lubuntu 10.10 a používa pracovné prostredie LXDE. Vyvíja sa pre 32-bitové počítače.
Verzie.
1.0.
Prvá verzia, Newtoos 1.0, bola vytvorená v novembri 2008 a uvoľnená na DVD prílohu počítačového magazínu PC REVUE, ktorý podporil jej vývoj. Médium obsahuje operačný systém Ubuntu s upraveným výberom programov, vlastnou modrou témou a presunutím hlavného panelu do dolnej časti pracovnej plochy, ako je to štandardne v operačnom systéme Windows. Médium obsahovalo aj hudobný album Maya Filipič "Between Two Worlds"
2.0.
Druhá verzia Newtoos bola vytvorená v auguste 2009 a opäť uvoľnená na DVD prílohe magazínu PC REVUE. Došlo k zmene pracovného prostredia GNOME na XFCE, zvýšil sa počet integrovaných programov. Verzia 2.0 vznikla čiastočne ako kompromis medzi projektami Newtoos a Wesnoth LiveCD.
2011.
Newtoos 2011 bola vytvorená v novembri 2010. Viac ako predošlé vydania je zameraná na čo najmenšie systémové nároky a je výrazne menšia vďaka preriedeniu programov a použitiu LXDE prostredia. V marci 2011 vyšla aktualizovaná verzia.
EMBnet

EMBnet (European Molecular Biology network) je medzinárodná organizácia, ktorej prioritným cieľom je rozvoj medzinárodnej spolupráce medzi poskytovateľmi bioinformatických služieb a skvalitňovanie poskytovaných služby v oblasti bioinformatiky. V roku 2008 tvorilo EMBnet 37 uzlov vo viac ako 32 krajinách sveta. Jednotlivé uzly sú reprezentované rôznymi akademickými a vedeckými organizáciami. Slovensko sa stalo členom EMBnet-u v roku 1999.
Hlavnou úlohou väčšiny uzlov EMBnet-u je sprístupňovanie bioinformatických databáz, špecializovaných softvérov a výpočtových zdrojom vedeckej komunite. EMBnet sa taktiež angažuje vo vzdelávacích aktivitách a vo vývoji bioinformatického softvéru. Príklady softvérov, ktoré boli vytvorené členmi EMBnet-u sú napr.: EMBOSS, wEMBOSS či UTOPIA.
EMBnet úzko spolupracuje s tvorcami a poskytovateľmi biologických databáz ako je Európsky bioinformatický inštitút (EBI), Švajčiarsky bioinformatický inštitút (SIB) a Mníchovské informačné centrum pre proteínové sekvencie (MIPS) s cieľom poskytovať jednotné a komplexné bioinformatické služby naprieč celou Európou. 
EMBnet vznikol v roku 1988 ako neformálna sieť zopár jednotlivcov s cieľom udržiavať biologické databázy. V súčasnosti predstavuje medzinárodne etablovanú organizáciu, ktorá spája bioinformatikov z celého sveta. Úspech EMBnet-u zvýšil záujem mimoeurópskych organizácii stať sa jeho súčasťou. V roku 2005 organizácia ustanovila nový typ uzlov, tzv. asociované uzly, ktoré umožnili členstvo viac ako jedného zástupcu z jednej krajiny. EMBnet je 
zaregistrovaný v Holandsku ako verejná nadácia (Stichting). 
Koordinácia a organizácia.
EMBnet je riadený cez Výročné zasadnutia (Annual General Meeting), kde sa prijímajú všetky dôležité rozhodnutia. Činnosť organizácie je koordinovaná predsedníctvom, ktoré dohliada na činnosť troch komisií:
Úspechy EMBnet-u.
EMBnet mal prvý biologický zameraný gopher a World Wide Web server (CSC BioBox). 
EMBnet ako prvý prišiel s riešeniami, ktoré umožnili každodennú aktualizáciu databáz cez internet (NDT), ako aj efektívne prehľadávanie a prepojenie databáz (Sequence Retrieval System - SRS).
Projekt Ping bol vytvorený ako nástroj na získavanie nepretržitých informácií o efektívnosti využitia internetovej siete naprieč celou Európou. 
EMBnet zadarmo prináša užívateľom najnovšie softvéry a algoritmy a sám sa podieľa na vývoji aktuálnych softvérov (EMBOSS). 
EMBER (European Multimedia Bioinformatics Educational Resource) predstavuje projekt financovaný Európskou úniou, ktorého cieľom je vývoj multimediálneho bioinformatického edukačného portálu. EMBER zahŕňa uceleného webového sprievodcu praktickou bioinformatikou, ako aj ekvivalentný kurz na CD nosiči.
Hannes Meyer

 
Hannes Meyer (* 18. november 1889 – † 19. júl 1954) bol švajčiarsky architekt a druhý riaditeľ Bauhausu v Dessau od roku 1928 do 1930.
Teória.
Po nástupe na post riaditeľa Meyer zaviedol na Bauhause niekoľko zmien, z ktorých je zaiste najdôležitejšie rozšírenie teoreticko-vedeckého základu výučby a vôbec zvedečtenie metódy výtvarnej práce. Celá rada vynikajúcich odborníkov z oboru psychológie, filozofie, fyziky a pod. bola pozvaná k prednáškam na škole (bol medzi nimi aj český výtvarný teoretik Karel Teige). Veľa stavieb v tejto dobe ešte Meyer nezrealizoval. Oveľa väčší je jeho význam na poli teoretickom. Môžeme hneď pripomenúť, že Hannes Meyer je predstaviteľom úplne extrémneho funkcionalizmu. Neuznáva umeleckú zložku architektúry a slovo umenie alebo architektúra sa u neho vyskytuje len zriedka.
Z manifestu „bauen“ , uverejneného v roku 1928:
V tej istej súvislosti píše: "„všetok život smeruje ku kyslíku + uhlíku + cukru + škrobu + bielkovinám. všetko stvárnenie je nutné zakotviť v pozemskom živote. stavanie je biologický, nie estetický proces.“" Sprísnil program Bauhausu okolo architektúry a priemyselného dizajnu, čo malo za následok odchod Herberta Bayera, Marcela Breuera a iných.
Meyer bol komunistického zmýšľania. Bol obvinený z politickej činnosti na škole a cez prázdniny bol v roku 1930 z Bauhausu okamžite prepustený . Ihneď na to je však povolaný do Moskvy. Sledovala ho rada jeho verných spolupracovníkov. V Moskve vyvíja teoretickú činnosť. Formuluje, ale nepublikuje Trinásť téz marxistickej architektúry, v ktorých stojí : "„architektúra už nie je stavebným umením, stavanie sa stalo vedou, architektúra je vedou o stavaní. stavanie nie je vecou citov, ale vedenia. – architekt je organizátorom vied o stavaní.“"
Hannes Meyer mal dobré úmysly, ale pohybuje sa v nebezpečnej blízkosti vulgárneho materializmu, pretože uvažuje takmer iba na hmotné potreby človeka. V každom prípade tlmočí jeho teórie funkcionalistického poňatia v najrýdzejšej, až do krajnosti prevedenej forme.
Filozofia navrhovania.
Meyerovi sa pripisuje táto Citácia:
J. J. Abrams

Jeffrey Jacob „J. J.“ Abrams (* 27. jún 1966, New York, New York, USA) je americký filmový a televízny producent, scenárista, herec, skladateľ, režisér a zakladateľ spoločnosti Bad Robot Productions, ktorý vyhral ceny Emmy a Zlatý glóbus.
Osobný život.
Abrams sa narodil v New Yorku televíznemu producentovi Geraldovi W. Abramsovi a jeho žene Carol, a vyrástol v Los Angeles. Vyštudoval vysokú školu Sarah Lawrence College v New Yorku.
Ondrej Németh

PhDr. Ondrej Németh, PhD. (* 16. apríl 1950, Bratislava) je slovenský tyflopéd so zameraním na špeciálno pedagogické poradenstvo.
Životopis.
Na Filozofickej fakulte Univerzity Komenského v Bratislave na katedre špeciálnej pedagogiky absolvoval v roku 1973 odbor tyflopédia. Téma diplomovej práce: Osobitosti čítania žiakov prvého stupňa ZDŠI pre slabozrakých (1973). Téma rigoróznej práce: Niektoré aspekty optimalizácie výuky čítania slabozrakých žiakov (1980).
Dizertačná práca – r. 2008: Špeciálnopedagogické poradenstvo na Slovensku. - Pedagogická fakulta Univerzity Komenského, Katedra špeciálnej pedagogiky.
V roku 1973 nastúpil do ZDŠI pre slabozrakých žiakov v Bratislave. V rokoch 1978-1981 pôsobil na katedre špeciálnej pedagogiky Pedagogickej fakulty UK v Bratislave ako odborný asistent (pedagogika zrakovo postihnutých). V období 1981-1984 pracoval na ministerstve školstva ako odborný referent v oddelení špeciálneho školstva. V roku 1984 sa na vlastnú žiadosť vrátil na ZDŠI pre slabozrakých žiakov v Bratislave, kde pôsobil do roku 1991 ako zástupca riaditeľa a riaditeľ. Od roku 1991 tu ostal pracovať v špeciálno-pedagogickej poradni pre deti a mládež so zrakovým postihnutím, zároveň externe prednášal na Pedagogickej fakulty UK v Bratislave a pracoval v Štátnom pedagogickom ústave v Bratislave ako výskumný a vývojový zamestnanec pre pedagogiku zrakovo postihnutých a špeciálno pedagogické poradestvo. Je členom Ústrednej odbornej komisie pre komplexné riešenie problematiky špeciálno pedagogického poradenstva a Vedeckej rady Výskumného ústavu detskej psychológie a patopsychológie v Bratislave a pôsobil vo viacerých medzinárodných projektoch na podporu integrovaného vzdelávania zrakovo postihnutých detí, žiakov a študentov.
Je autorom koncepcie výchovy a vzdelávania zrakovo postihnutých detí, autorom Koncepcie špeciálno pedagogického poradenstva, s ministerstvom školstva spolupracuje na tvorbe koncepčných materiálov a legislatívnych úprav pre túto oblasť.
Je autorom viac ako 40 príspevkov do odborných časopisov, v ktorých sa zaoberá predovšetkým problematikou výchovy a vzdelávania detí a mládeže so zrakovým postihnutím, špeciálnopedagogickým poradenstvom a jeho praktickým uplatňovaním.
V roku 1992 mu prezident republiky udelil Medailu J. A. Komenského a v roku 2007 mu udelilo vedenie Pedagogickej fakulty UK bronzovú medailu za dlhoročnú a obetavú prácu pri rozvoji vedy, výskumu a výučby na Pedagogickej fakulte UK. Ondrej Németh patrí medzi odborníkov, ktorí sa podieľajú na zobecňovaní a uplatňovaní súčasných spoločenských požiadaviek v oblasti výchovy a vzdelávania zrakovo postihnutých detí a mládeže.
Jasika Nicolová

Jasika Nicole (* 1980, Birmingham, Alabama, USA je americká herečka a ilustrátorka. Študovala tanec a divadlo na univerzite Catwba College v Salisbury, Severná Karolína. 
Momentálne stvárňuje postavu Astrid Farnsworthovú v televíznom seriáli "Fringe".
Ľudovít Halaling

Ľudovít Halaling (* 1. september 1919– † 11. november 2008, Bratislava) bol slovenský futbalista, ktorý hrával za klub TJ Červená hviezda Bratislava. Bol dlhoročným prezidentom klubu FK BCT Bratislava.
V roku 1998 získal ocenenie "Ceny fair play MUDr. Ivana Chodáka".
Jozef Kuchár

Jozef Kuchár môže byť:
Martin Hollý

Martin Hollý môže byť:
Elektráreň Piešťany

Elektráreň Piešťany (pôvodne "Elektrárňa Piešťany") je bývalá obecná dieselová elektráreň na Staničnej ulici č. 51 v Piešťanoch. Budovu postavenú podľa anonymného projektu, odovzdali do užívania v roku 1906. Skladá sa z dvoch časti: výrobnej haly a neskôr pristavanej transformátorovne. Prevládajúci sloh je historizmus. Jej charakteristickým exteriérovým znakom je tehlové, režné murivo, skladobné možnosti lícovej tehly sú zúročené v plastickej výzdobe fasád, kde predovšetkým rímsové partie ponúkajú pestrú vzorkovnicu skladieb v podobe zuborezov, rozmanitých výstupkov či iných ozdôb. Pozoruhodným vnútorným priestorom bola vaľká hala s galériou, vybavená dômyselným strojovým a prístrojovým inventárom. Keď prestala plniť pôvodné poslanie, bola vyhlásená za technickú pamiatku. V Ústrednom zozname pamiatok je vedená pod súpisným číslom 2334. Priestor budovy elektrárne a priľahlého pozemku s rozlohou 4 412 m² sú majetkom ZSE, ktoré ho v budúcnosti plánujú využiť pre kultúrno-vzdelávacie účely.
V roku 1946 po zoštátnení elektrárne bolo jej vybavenie rozpredané a elektráreň ponechaná svojmu osudu. Po viac ako polstoročí zabudnutia sa v roku 2008 rozhodol vlastník budovy Západoslovenská energetika vypísať architektonickú súťaž pre študentov Slovenskej technickej univerzity, aby navrhli najlepšiu koncepciu opravy budovy pre jej nový účel. Budova bude slúžiť ako polyfunkčný priestor na semináre, výstavy, koncerty. Predovšetkým má byť prvým múzeom na Slovensku, kde budú môcť návštevníci všetko chytiť do rúk a vyskúšať.
V elektrárni bude otvorené múzeum elektrikárstva, ktoré podľa riaditeľky Kataríny Hallovej „priblíži bežnú prácu zamestnancov elektrárne, ktorá fungovala od roku 1906 až do konca 90. rokov minulého storočia“.
Literatúra.
Bolerázsky, Andrej. "Obecná elektráreň v Piešťanoch – príspevok k 100. výročiu vzniku piešťanskej elektrárne 1906 – 2006." In: Balneologický spravodajca – vlastivedný zborník Balneologického múzea 2003 – 2007. Red. M. Pekárová – A. Bolerázsky – V. Krupa. Piešťany : TTSK, BM, PMS, 2008, s. 103 – 116. ISBN 978-80-89155-10-1
Cvetanka Christovová

 
 
 
 
 
Cvetanka Christovová známa aj pod menom Cvetanka Pavlovová Christovová (po bul.: Цветанка Христова; * 14. marec 1962, Kazanlak – † 14. november 2008, Kazanlak) bola bulharská atlétka, majsterka sveta v hode diskom a dvojnásobná olympijská medailistka v tejto disciplíne. V roku 1991 bola vyhlásená za najlepšiu diskárku roka.
Zomrela 14. novembra 2008 na rakovinu. Spolu s trénerom Petkom Rachmanlijevom bola vyhlásená za čestných občanov mesta Kazanlak.
Jozef Krajčovič

Jozef Krajčovič môže byť:
Ivan Fiala

Ivan Fiala (* 25. august 1941, Bratislava – † 13. júl 2018) bol popredný slovenský horolezec a tréner.
Lezecké výkony.
Stovky výstupov v Tatrách. V Alpách napr. pilier Veveričiek na Cima Ovest, prvovýstup na Blaitiére. Liezol na Pamíre, v Nórsku, v Hindúkúši, na Aljaške výstup na Mt. McKinley, v Andách Huascarán a Aconcagua. Účastník druhej výpravy na Nanga Parbat 1971, spolu s Orolinom sa stali prvými Slovákmi (a občanmi ČSSR) na osemtisícovke. Bol na oboch výpravách na Makalu, na prvej strávil spolu so Psotkom týždeň pri umierajúcom Kounickom, ktorého sa neúspešne pokúsil zniesť. Na druhej v r. 1976 dosiahol južný vrchol Makalu (8010 m). Spoluorganizoval aj dve výpravy na Mt. Everest v 80-tych rokoch, bol vedúcim tej druhej v r. 1988, keď po dosiahnutí vrcholu Justom vo víchrici zahynuli štyria naši špičkoví horolezci. Vtedy skončil s lezením.
Ocenenia a iné.
Zaslúžilý majster športu, dostal Zlatý odznak IAMESu. V roku 1981 na Aconcague spolu s dvomi spolulezcami zachránili mexického horolezca. V tej dobe im to pripadalo ako samozrejmosť. Mexičan ich dodatočne vypátral a tak v r. 1982 dostali čestný diplom medzinár. výboru FAIR PLAY pri UNESCO.
Bol otcom dvoch detí, jeho dcéra je známa herečka Zuzana Fialová.
Jaroslav Katriňák

Jaroslav Katriňák (* 25. apríl 1966, Martin) je slovenský motocyklový reprezentant. Medzi jeho najväčšie úspechy patrí celkové 1. miesto v Majstrovstvách sveta v Enduro (World Enduro Championship) z roku 1991, v kategórii + 350 cc 4T a celkovo 9. miesto na Rely Dakar 2007 v kategórii motockylov. V lete 2008 vyhral Rely Transorientale Petrohrad - Peking.
V decembri 2008 sa podrobil úspešnej transplantácii pečene.
Po transplantácii začal pretekať na štvorkolkách ako člen Can-Am racing tímu. Jeho prvý výrazný výsledok bolo víťazstvo na HUNT-THE-WOLF-2010 , čo sú jedny z najťažších a najtechnickejších pretekov štvorkoliek v Európe.
Zrezaný ihlan

Zrezaný ihlan je priestorové teleso – časť ihlanu, ktorá leží medzi dvoma rovnobežnými rovinami prechádzajúcimi týmto ihlanom. Inak povedané, je to „ihlan s odrezaným vrchom“. Zrezaný ihlan je množina všetkých bodov, ktoré získame prienikom ihlanu a rovinnej vrstvy, pokiaľ vrchol ihlanu leží vnútri vrstvy.
Vlastnosti.
Objem zrezaného ihlanu je daný týmto vzťahom:
kde "h" je vzdialenosť oboch podstáv, "S1" je obsah spodnej podstavy a "S2" je obsah vrchnej podstavy.
Opeth

Opeth je švédska progresívna metalová skupina založená v roku 1989 v hlavnom meste Štokholm. Jediným pôvodným členom kapely od jej založenia až po súčasnosť je líder, spevák, textár a gitarista Mikael Åkerfeldt. Skupina je známa svojimi obsiahlymi kompozíciami, ktoré často menia tempo a predovšetkým náladu. Na začiatku kariéry kapela hrala škandinávsky melodický death metal. Neskôr svoju tvorbu zmenili na atypickú formu death metalu, do ktorej zamiešali klasický a bluesový rock, progresívne tendencie z džezu (synkopácie pri rytmike a džezové stupnice a postupy pri gitarových sólach), folklórne akustické motívy a doom metalové elementy. Pestrofarebnú hudbu dopĺňa striedajúci sa death metalový growlingový vokál s melodickým spevom. Skupina nahrala v roku 2003 album bez akýchkoľvek deathmetalových rysov "Damnation", ktorým prerazili na mainstreamový hudobný trh. Ich posledné dva albumy "Heritage" a "Pale Communion" taktiež neobsahujú žiadne deathmetalové prvky. Napriek tomu, že sú tieto albumy temné a melancholické, sú zaradzované pod žáner progresívny rock.
Peter Gál-Andrezly

Peter Gál-Andrezly (* 3. máj 1990, Košice) je profesionálny slovenský futbalista hrajúci za rumunský klub Sepsi OSK Sfântu Gheorghe. Hráva na pozícii krídelníka alebo ofenzívneho záložníka.
Narodil sa v Košiciach, kde aj začal svoju futbalovú kariéru. V mládežníckych kategóriách hrával aj za anglický Middlesbrough, kde sa ale výrazne nepresadil. Po angažmá v Košiciach zamieril do českého Znojma. V roku 2014 odišiel do Podbrezovej. Po sezóne ho kúpil Ružomberok. V Ružomberku strávil Gál-Andrezly tri roky kariéry. V júli 2019 prestúpil do rumunského Sepsi OSK Sfântu Gheorghe.
Deutscher Krimi Preis

Deutscher Krimi Preis je najstaršia a najprestížnejšia nemecká literárna cena za detektívnu literatúru.
Cenu, ktorú pozostáva z dvoch kategórií, udeľuje od roku 1985 každoročne porota zložená z literárnych kritikov, vedcov a kníhkupcov.
Slovenské národné hádzanárske mužstvo

Slovenské národné hádzanárske mužstvo je národné mužstvo mužov, ktoré reprezentuje Slovensko na medzinárodných podujatiach a v priateľských zápasoch v hádzanej. Vzniklo v roku 1993 rozpadom česko-slovenského družstva, hoci ešte v roku 1993 sa česko-slovenské družstvo (ako spoločné družstvo Česka a Slovenska) zúčastnilo Majstrovstiev sveta 1993, kde obsadilo 7. miesto. Jeho najvýraznejším úspechom je 10. miesto na Majstrovstvách sveta 2009 či štvornásobná účasť na majstrovstvách Európy. V decembri 2014 mu v neoficiálnom svetovom rebríčku patrilo 25. miesto. Od júla 2022 je hlavným trénerom Fernando Gurich Mina.
Reprezentační tréneri.
Prehľad doterajších trénerov národného tímu:
Výsledky.
Reprezentácia sa kvalifikovala na Majstrovstvá sveta 2009 a 2011. Na MS 2009 sa mu podarilo postúpiť do nadstavbovej skupine a napokon obsadilo konečné 10. miesto.
Na majstrovstvách Európy sa Slovensko zúčastnilo trikrát. Prvýkrát sa mu podarilo postúpiť na ME 2006, keď v play-off prešlo cez . V roku 2006, 2008 aj 2012 skončilo na poslednom 16. mieste, keď z deviatich zápasoch bodovalo iba v jedinom, po remíze so na ME 2012. Ako spoluorganizátor ME 2022 sa na hlavný turnaj kvalifikovalo priamo, zo základnej skupiny nepostúpilo a na turnaji obsadilo konečné 18. miesto.
Zostava družstva.
Zostava družstva v kvalifikácii na ME 2022:
HT Tatran Prešov

HT Tatran Prešov je najúspešnejší slovenský hádzanársky klub so sídlom v Prešove. Klub bol založený v roku 1952. Je mnohonásobný majster Slovenska a Česko-Slovenska a mnohonásobný víťaz národného pohára. Klubové farby sú zelená a biela. Domáce zápasy hráva klub v hale Tatran Handball Arena s kapacitou 3 870 miest. Od roku 2024 je trénerom Ratko Đurković.
Je pravidelný účastník najvyššej slovenskej súťažeextraligy, a od roku 2011 aj nadnárodnej interligySEHA ligy. V sezóne 2022/2023 bol účastníkom Českej extraligy hádzanárov.
Úspechy.
Domáce.
Najvyšia slovenská súťaž:
Najvyššia česko-slovenská súťaž:
Víťaz Slovenského pohára:
Víťaz Česko-slovenského pohára:
Literární noviny

Literární noviny je český kultúrno-politický týždenník založený v roku 1952. 
Významnú úlohu zohral najmä v 60. rokoch 20. storočia, kedy bol intelektuálnou platformou pre Pražskú jar.
V súčasnosti je vydavateľom Centrum pro média a demokracii, šéfredaktorom bol od roku 1999 do januára 2009 Jakub Patočka. Prispevateľmi týždenníka sú napríklad Jiří Pehe, Ludvík Vaculík, Vladimír Just, Ivan Hoffman.
Srebrenica

Srebrenica (cyr. Сребреница) je mesto na východe územia Bosny a Hercegoviny, spadajúce pod Republiku srbskú.
V minulosti bolo mesto známe vďaka neďalekým kúpeľom a ťažbe soli, olova, zinku a zlata. Samotné meno mesta je odvodené od slova striebro.
Podľa sčítania ľudu z roku 1991 zdržiavalo v srebrenickej oblasti 37 213 obyvateľov, z toho 72,9 % Bosniakov a 25,2 % Srbov.
Masaker v Srebrenici.
Dňa 6. júla 1995, počas vojny v Bosne na srebrenickú enklávu bosnianskych moslimov zaútočili srbské jednotky pod vedením Ratka Mladića. Približne 15 000 obyvateľov sa rozhodlo pre útek k Tuzle, ostatní sa vydali na niekoľko kilometrov vzdialenému Potočaru, kde sa chceli uchýliť pod ochranu jednotiek UNPROFOR, ale bez úspechu. Počas dvoch dní bolo mesto vyplienené a začalo sa hromadne vraždiť. Organizácie bosnianskych moslimov tvrdia, že bolo zabitých až 8 373 mužov, doteraz však nie je jasné, koľko ich bolo popravených a koľko zomrelo v boji, a vyšetrovanie sprevádzala obrovská politizácia a mnohé nevyjasnené okolnosti. Mnoho žien bolo znásilnených, došlo aj k vraždám žien a neplnoletých detí.
Masaker v Srebrenici je najväčší vojnový zločin v Európe od konca druhej svetovej vojny. Medzinárodný súdny tribunál v Haagu ho označil za genocídu.
Ivan Hoffman

Ivan Hoffman (* 27. november 1952, Martin, Česko-Slovensko) je spevák, fotograf a novinár.
Pôvodným povolaním fotograf v reštaurátorských ateliéroch. Od polovice sedemdesiatych rokov činný aj ako folkový pesničkár. Po rozdelení Česko-Slovenska sa presťahoval do Česka, kde v súčasnosti žije a pôsobí ako novinár.
Hudba.
V roku 1979 spoluzakladal združenie pesničkárov Slnovrat, v ktorom pôsobil až do roku 1987. V sedemdesiatych rokoch hral tzv. "mestský folk", od prvej polovice osemdesiatych rokov sa jeho pesničkárska tvorba začala orientovať skôr na duchovné témy a stal sa jedným z čelných predstaviteľov slovenského gospelu (v osemdesiatych rokov bol tento subžáner známy skôr pod označením "kresťanský folk").
Napriek tomu, že v druhej polovici osemdesiatych rokov na Slovensku už verejne nemohol koncertovať, jeho vystúpenie na Bratislavskej lýre 10. júna 1989 spôsobilo komunistickému režimu veľké problémy. Ivana Hoffmana na pódium v rámci svojho vystúpenia pozvala americká speváčka Joan Baezová, keď krátko predtým verejne pozdravila Václava Havla a priateľov z Charty 77. Ivan Hoffman začal hrať pieseň „Nech mi nehovoria“, tú však už nedohral, pretože organizátori v sále mu vypli mikrofón.
Keď o niekoľko mesiacov neskôr začala tzv. Nežná revolúcia, Hoffmanova pieseň „Sľúbili sme si lásku“ sa stala na Slovensku jej neoficiálnou hymnou.
V roku 1989 vydalo vydavateľstvo Opus singel s piesňami "Sľúbili sme si lásku/Nech mi nehovoria", v roku 1990 Hoffmanovi vyšla u českého vydavateľstva Punc LP "Verím, že sa to dá..." Od prvej polovice deväťdesiatych rokov Ivan Hoffman vystupoval čoraz zriedkavejšie, v súčasnosti sa už hudbe nevenuje vôbec.
Publicistika.
V druhej polovici osemdesiatych rokov aktívne pôsobil v slovenskom disente, bol redaktorom samizdatového časopisu "Fragment K". V rokoch 1990-1992 spolupracoval s Rádiom Slobodná Európa ako reportér.
V rokoch 1992–1994 pracoval v Rádio Alfa, najprv ako generálny riaditeľ, neskôr ako moderátor diskusných programov. 
V rokoch 1994 až 2007 bol externým spolupracovníkom Českého rozhlasu. Je nositeľom Ceny Ferdinanda Peroutky. Pravidelne publikuje v českom denníku "Deník" a v týždenníku "Literární noviny".
Ján Novák (1984)

Ján Novák (* 28. marec 1984, Prešov) je bývalý slovenský futbalista, a mládežnícky tréner v klube 1.FC Tatran Prešov. Bývalý mládežnícky reprezentant pôsobil v mládežníckych družstvách 1. FC Tatran Prešov, neskôr sa prepracoval do A mužstva Tatrana, počas svojho dlhého pôsobenia v Tatrane bol aj na dvoch polročných hosťovaniach v Bardejove a Starej Ľubovni. V roku 2009 prestúpil do českého klubu MFK OKD Karviná o rok neskôr pôsobil v ďalšom moravskom klube FC Vítkovice.
ŠK Hornets Košice

ŠK Hornets Košice (celý názov: "Športový klub Hornets Košice") je slovenský vodnopólový klub so sídlom v Košiciach. Klub vznikol v roku 2003 a do najvyššej slovenskej súťažeextraligy mužov vstúpil v roku 2005. Prvým prezidentom klubu bol JUDr. Miloslav Pinčák, ktorý na svoju funkciu rezignoval kvôli zdravotným problémom v auguste 2012. Klub získal 7-krát titul šampiónov Slovenska, 5-krát titul víťaza Slovenského pohára a robí dobré meno aj vo vodnopólovej Európe. Najlepší výsledok v európskych súťažiach organizovaných európskou federáciou LEN dosiahol v roku 2010, keď postúpil do osemifinále Pohára LEN. Od roku 2016 je trénerom družstva mužov Karol Bačo, ktorý vystriedal potrestaného Róberta Kaida, ktorý trénoval družstvo dlhých 8 rokov. Okrem seniorského tímu figurujú v klube aj tímy juniorov, kadetov, žiakov.
Na začiatku roka 2016 klub čiastočne zmenil svoj názov, keď skratku "ČH" zamenil na "ŠK". Vyhovel tak tichému sporu s klubom ŠKP Košice, ktorý niesol značku ČH (Červená hviezda) do roku 1990.
Európske súťaže.
Euroliga LEN:
Pohár LEN:
Mike Portnoy

Mike Portnoy, celým menom Michael Stephen Portnoy (* 20. apríl 1967, Long Beach, New York) je americký bubeník, člen progresívnej metalovej skupiny Dream Theater. V tejto prestížnej kapele okrem hry na bicie nástroje skladal piesne, od albumu "Awake" aj texty skladieb. Spieval druhé vokály a venoval sa produkcii albumov.
Založil superskupinu Liquid Tension Experiment, je členom Transatlantic a spolupracoval s mnohými hudobníkmi. Vyštudoval hudobnú univerzitu Berklee College of Music v Bostone. Počas štúdia tam spoznal basgitaristu Johna Myunga a gitaristu Johna Petrucciho a založili skupinu Majesty, ktorú neskôr premenovali na Dream Theater. 
Taktiež spolupracoval s kapelou Avenged Sevenfold, s ktorou hral na koncertoch po smrti pôvodného bubeníka The Reva (Jamesa Sullivana), pre ktorého bol Mike Portnoy vzorom.
Nahráva inštruktážne a edukačné DVD tituly, kde svojim fanušíkom ukazuje jeho vynikajúce bubenícke zručnosti. Časopis Modern Drummer ho dvadsaťtrikrát ocenil za jeho bubnovanie.
Ako druhý najmladší (po Neilovi Peartovi) sa vo svojich tridsiatich siedmich rokoch dostal do prestížnej siene slávy najlepších moderných bubeníkov (Modern Drummer's Hall of Fame).
Hep seninleyiz Türkiye

Hep seninleyiz Türkiye je turecká futbalová hymna. Naspievali ju hráči pred Majstrovstvami Európy 2008. Hep seninleyiz Türkiye znamena v preklade "my vždy budeme s tebou Turecko".
Text hymny.
Göğsümüzde ay ve yıldız
Sel olduk biz, geliyoruz
Göğü titretir bu şarkımız
Yetmiş milyon söylüyoruz
Oooooo Türkiye Türkiye
Haydi zafere Türkiye Türkiye Oooooo
Yer gök inlesin
Bu sesi dinlesin
Hep seninleyiz Türkiye
OoooOoOoooo
OoOoOOOOooooo..
Çalsın davullar, essin Rüzgar
Dalgalansın, tüm bayraklar
Arşa yükselsin, bu şarkımız
Omuz omuza yürüyoruz
Oooooo Türkiye Türkiye
Haydi zafere Türkiye Türkiye
OoooOoOoooo
Yer gök inlesin
Bu sesi dinlesin
Hep seninleyiz Türkiye
OoOoOOOOooooo..
Hep Seninleyiz Türkiye
Mesiac a hviezda sú v našich hrudiach
Staneme sa vlnou, prichádzame.
Táto (naša) pieseň trasie oblohou
70 miliónov ľudí spieva
Ooo Turecko, Turecko
pokračujte vo víťazení Turecko, Turecko oooo
Ston, zem a obloha
Počúvajte ten zvuk
My vždy budeme s tebou Turecko
OoooOoOoooo
OoOoOOOOooooo..
Dunia bubny, fúka vietor
všetky vlajky vlajú
Cesta k nebu to je naša pieseň
Chodíme plece pri pleci
Ooo Turecko Turecko
Pokračujte vo víťazení Turecko, Turecko oooo
OoooOoOoooo
(Moan - to neviem čo je), zem a obloha
Počúvajte ten zvuk
My vždy budeme s tebou Turecko
OoooOoOoooo
My vždy budeme s tebou Turecko
Hippias väčší

Hippias väčší (alebo Čo je krása) je jeden z dialógov Platóna. Patrí ku skorým dialógom napísaným, keď bol autor ešte mladý. Čas jeho vzniku je neistý.
Téma dialógu: definícia krásy.
V Hippiasovi väčšom si Sokrates a Hippias vytýčia za cieľ definovať pojem krása. Tento cieľ však nenaplnia, pretože nie sú schopní sformulovať odpoveď tak, aby vyjadrila pojem krásy v úplnosti.
Je však dôležité brať do úvahy, že grécke slovo používané v tomto dialógu "καλον" je prídavné meno, ktoré v preklade označuje niečo, čo je vynikajúce, vznešené, avšak taktiež aj krásne.
Ekosídlisko

Ekosídlisko je špecifický obytný súbor (sídlisko). Problematika takéhoto súboru pozostáva z viacerých kritérií, ktoré musia zodpovedať ekologickej výstavbe a nutnosť komplexného prístupu k tvorbe sídliska s využitím nasledujúcich konceptov:
Realizované príklady.
Realizovaných príkladov ekosídlisk a ekologických stavieb je v súčasnosti veľké množstvo a to hlavne z európskych krajín v Rakúsku, Nemecku, Švajčiarsku, v Škandinávii, vo Veľkej Británii, krajinách Beneluxu , takéto stavby sa ale stavajú aj mimo Európy a to v USA a aj v Austrálii. V blízkosti Slovenska je to práve Rakúsko ktoré sa môže pýšiť mnohými realizáciami takýchto objektov. Zaujímavé je Rakúsko, práve pre svoje klimatické, kultúrno-historické podmienky, ktoré sú podobné so Slovenskými.
Skupinové projekty.
Cieľom projektov bolo vyskúšať komplexný prístup k tvorbe sídliska podľa nasledovných kritérií, ktoré všeobecne platia pre všetky podobné projekty:
Ekosídlisko Gärtnerhof.
Sídlisko tvorí 11 átriových rodinných domov = ekodomov v zahustenj zástavbe s vlastnou záhradou, 10 bytových jednotiek s terasami a strešnými záhradami v bytovom dome, materská škola, spoločenský dom, ihriská a zelené plochy, jazero na kúpanie, pestovateľské záhradné plochy a vlastná rastlinná čistiareň odpadových vôd.
Obytný súbor Stadlau.
Obytný súbor tvorí 10 radových obytných domov a jeden spoločenský dom. Sú to nízko podlažné objekty s bohatou objemovou štruktúrou. Zámerom autorov bolo vytvorenie súkromných, poloverejných a verejných priestorov so zásadnou integráciou prírodných, zazelenaných plôch.
Individuálne projekty - zamerané na dom ako solitér.
Solárny dom s pultovou strechou.
Dom sa nachádza v novej vidieckej zástavbe. Koncept domu je typickým príkladom solárnej architektúry – na juh sa otvára slnku, v severnej zóne sa nachádzajú nárazníkové zóny. Tento dom je príkladom veľkej snahy, aby sa pri použití minimálnej techniky dosiahli čo najväčšie solárne zisky.
Dom s výhľadom na Alpy.
Hmotová koncepcia sa člení na štyri úrovne, ktoré sa výškovo kumulujú smerom na juh, kvôli dosiahnutiu čo najväčších tepelných ziskov. Zimná záhrada zaručuje tepelné zisky. Solárne kolektory sú umiestnené v strešných svetlíkoch orientáciou na juh. Tiež sú tu zúročené kladné vlastnosti zazelenaných pultových striech.
Nihat Kahveci

Nihat Kahveci (* 23. november 1979, Istanbul, Turecko) je turecký futbalista hrajúci na poste útočníka, aktuálne v tureckom klube Beşiktaş JK. Ide o stáleho reprezentanta svojej krajiny. V reprezentácii debutoval v roku 2000 v zápase proti Švédsku.
Relácia kongruencie (algebra)

Relácia kongruencie alebo kongruencia je ekvivalencia na algebre, ktorá je zlučiteľná so všetkými operáciami na tejto algebre (teda napríklad, ak sú tri páry prvkov ekvivalentné a výsledky nejakej operácie na týchto pároch sú tiež ekvivalentné, potom existuje pre tieto páry zhodnosť).
Definícia.
Predpokladajme, že formula_1 je algebrická štruktúra s množinou prvkov formula_2 a operáciami formula_3, operácia formula_4 je formula_5 - árna. Predpokladajme ďalej, že formula_6 je relácia ekvivalencie na množine formula_2. formula_6 je kongruencia na formula_2, ak pre každú z vymenovaných operácií platí:
formula_10
Táto oficiálna definícia hovorí v podstate to isté, čo úvodné priblíženie - ak sú operandy na rovnakom mieste po dvoch ekvivalentné, potom musia aj výsledky operácie byť ekvivalentné.
Príklad - zhodnosť zvyškových tried.
Kongruencia čísel je úzko spätá s ich deliteľnosťou a so zvyškovými triedami. Jednoducho povedané, dve čísla sú kongruentné, ak ich rozdiel je deliteľný modulom, teda po delení modulom dávajú rovnaký zvyšok. Spomínaná ekvivalencia je v tom, že obe čísla dávajú rovnaký zvyšok po delení modulom, t. j. patria do tej istej zvyškovej triedy.
Hovoríme, že dve čísla formula_11 sú kongruentné, ak ich rozdiel je deliteľný číslom formula_12, ktoré nazývame modulo. Formálne
formula_13
Predchádzajúci zápis sa môže ekvivalentne prepísať na tvar
formula_14
formula_15
Príklad.
Z predchádzajúceho vidno, že číslo formula_16 dáva po delení modulom zvyšok formula_17. Pomocou axióm modulárnej aritmetiky je možné ľahko dokázať deliteľnosť veľkých čísel určitým modulom. Je zrejmé, že číslo 4 dáva po delení číslom (modulom) 3 zvyšok 1. Ale aj čísla 7,10,13,16 ... dávajú ten istý zvyšok a teda platí
formula_18
Odtiaľ vyplýva, že podľa relácie kongruencie sú čísla 4, 7, 10... ekvivalentné, lebo dávajú rovnaký zvyšok po delení modulom 3.
Vlastnosti kongruencií.
Relácia kongruencie je reláciou ekvivalencie a teda je reflexívna, symetrická a tranzitívna.
1. reflexívnosť
formula_19
Dôkaz spočíva v použití definície kongruencie. Teda má platiť formula_20, čo je zrejme pravda, pretože formula_21.formula_22
2. symetria
formula_23
Aj táto vlastnosť je jednoducho dokázateľná priamo z definície. Čiže formula_24, čo sa dá prepísať formula_25, po úprave formula_26.formula_22
3. tranzitívnosť
formula_28
Dôkaz:
formula_29
Súčtom oboch rovností vznikne nová rovnica
formula_30
Príklad.
Názorný príklad ukazuje, že číslo formula_31 je deliteľné desiatimi. Ak si zápis prepíšeme do formy kongruencie, potom
formula_32
Robbie Keane

Robbie Keane (* 8. júl 1980, Dublin) je írsky futbalový tréner a bývalý írsky futbalový útočník. 
Klubová kariéra.
Profesionálnu kariéru začal v roku 1997 v klube Wolverhampton Wanderers. Po roku prestúpil do klubu Coventry City, kde nastrieľal v 31 zápasoch 12 gólov. Po tejto sezóne ho angažoval klub Inter Miláno, ale tu nedostával veľa príležitostí a odišiel na hosťovanie do Leedsu United. 
V Leeds United zostal do roku 2002, kedy prestúpil do anglického prvoligového klubu Tottenham Hotspur. V Tottenhame odohral štyri roky a strelil 80 gólov. Pred sezónou 2008/09 prestúpil do Liverpoolu za 20,3 milióna libier. Ale už 2. februára 2009 sa vrátil do klubu Tottenham Hotspur za 12 miliónov libier. Po svojom príchode sa stal kapitánom tímu. Vo februári 2010 išiel na hosťovanie do konta sezóny do Celticu. Od januára 2011 hosťoval vo West Hamme. V auguste 2011 prestúpil za 3,5 milióna libier do LA Galaxy. V rokoch 2011, 2012 a 2014 dvíhal so spoluhráčmi nad hlavu víťaznú trofej, v roku 2014 ho vyhlásili za najužitočnejšieho hráča MLS. Počas pôsobenia v LA nastrieľal Keane 92 gólov a pridal 51 asistencií vo všetkých súťažiach. Roku 2012 hosťoval v Aston Ville. Od roku 2017 pôsobil v indickom Atlético de Kolkata. V novembri 2018 oznámil ukončenie profesionálnej kariéri.
Reprezentačná kariéra.
V reprezentácii debutoval v roku 1998. Reprezentačnú kariéru ukončil v auguste 2016 v stretnutí s Ománom, pričom reprezentačnú derniéru okorenil strelením svojho 68 gólu za reprezentáciu.
Trénerská kariéra.
V marci 2018 sa Keane stal hrajúcim trénerom v indickom Atlético de Kolkata. Od novembri 2018 do apríla 2020 bol asistentom Micka McCarthyho pri írskom národnom tíme. V rokoch 2019 - 2020 pôsobil ako asistent trénera v anglickom druholigovom Middlesbrough V sezóne 2022/23 pôsobil ako asistent Sama Allardycea v Leedsi United, ktorý sa neudržal v Premier League. V júni 2023 sa stal hlavným trénerom izraelského Maccabi Tel Aviv.
Occamova britva (House)

Occamova britva (anglicky: "Occam's Razor") je tretia epizóda z prvej série seriálu Dr. House.
Dej.
Študent Brandon skolabuje pri sexe so snúbenicou. Prehliadka odhalí kašeľ, zvracanie, nízky krvný tlak, horúčku a bolesti v bruchu. Cameronová vraví, že žiadna choroba nespôsobuje všetky symptómy. v ambulancii má House prejav, po ktorom k nemu nikto nechce ísť. Pacientke, ktorá k nemu nakoniec ide zistí, že ju chcú vyhodiť z práce a tak si vyberá zo zdravotného poistenia čo môže. Chase má s Cameronovou rozhovor o sexe, po ktorom je Chase veľmi roztržitý. Po nasadení antibiotík mu začínajú zlyhávať obličky. House po diferenciálnej diagnóze domnieva, že za Brandonov stav môžu dve choroby naraz. Occamova britva znamená že najjednoduchšie vysvetlenie je vždy najlepšie. House začne bez testov liečiť zápal dutín a hypotyreózu. Houseov tím však začne Brandona testovať na vírusy, pretože Foreman Houseovej teórii neverí. Po liečbe sa začína uzdravovať, ale kašeľ stále pretrváva. Z testu Foreman zistí, že Brandonovi kolabuje imunitný systém. Je umiestený do sterilnej miestnosti. House sa domnieva, že na Brandonov predpis na prášky proti kašľu, mu lekárnik omylom dal kolchicín (tj. liek proti dne). To by všetko vysvetľovalo. Chase sa tak vydá s Brandonovou matkou a snúbenicou do lekárne, aby si overili, či bral správne lieky. To sa aj potvrdí. Pri jednom vyšetrení nastane zástava srdca, ale lekári ho zachránia. Brandonovi začnú trpnúť prsty, z čoho House vydedukuje, že bral drogy. Brandon sa následne prizná, že bral extázu. Tá bola pravdepodobne zriedená kolchicínom. Po podaní protilátok sa jeho zdravotný stav zlepší.
Materstvo (House)

Materstvo (anglicky: "Maternity") je štvrtá epizóda z prvej série seriálu Dr. House.
Dej.
Epizóda začína tým, že sa matka hrá s práve narodenou dcérkou, ktorá ale začne zvracať. Zavolajú pôrodníka, aby sa na ňu pozrel. Ten jej zistí teplotu a po chvíli má aj záchvat. House sa to dozvie, keď pozerá v miestnosti pre pôrodníkov televíziu. Začne skúmať aj ostatných novorodencov a nájde podobné prípady. Z toho vydedukuje, že sa v nemocnici nachádza infekcia. Cuddyová to však odmieta. Deťom začínajú zlyhávať obličky. Celkovo je šesť chorých, ale tím sa nemôže zhodnúť na liečbe. House sa preto rozhodne liečiť každé dieťa iným spôsobom. Hodí si mincu a rozhodne čo komu nasadiť. Cuddyová necháva prehľadať celú nemocnicu, ale nič sa nenájde. Medzitým jednému dieťaťu zlyháva srdce. House vďaka tomu vie, ktorá liečba bola nesprávna a ostatné deti už lieči správnym liekom. Urobí
pitvu mŕtveho dieťaťa a zistí, že dieťa malo vírusom poškodené srdce. Podľa protilátok v tele matky zistí, že ide o ECHO vírus 11. Liečba zaberá a ostatné deti sa uzdravujú. Stále sa však nevie, kto deti nakazil. Ku koncu epizódy však House zistí, že pôvodcom nákazy bola stará zamestnankyňa nemocnice, ktorá deťom roznášala plyšových medvedíkov.
Majstrovstvá sveta v ľadovom hokeji 2013

Majstrovstvá sveta v ľadovom hokeji 2013 boli najvyššou hokejovou súťažou Medzinárodnej hokejovej federácie, ktoré sa konali v dňoch 3. až 19. mája 2013 vo Švédsku a Fínsku. Pôvodne sa mal turnaj hrať len vo Švédsku, no napokon sa obe krajiny dohodli na spolupráci, ktorú v máji 2009 odsúhlasila aj IIHF. Spolupráca spočívala v tom, že oba tieto štáty usporiadali spoločne turnaj v rokoch 2012 a 2013. Malo to priniesť zvýšený divácky záujem. Finále majstrovstiev 2013 sa hralo v Štokholme.
Švédsko si zabezpečilo majstrovstvá na kongrese vo Vancouvri 21. septembra 2007. Naposledy organizovalo samostatne Majstrovstvá sveta v roku 2002, na ktorom vyhralo , ktoré vo finále zdolalo Rusko .
Rozhodcovia.
IIHF vybrala 16 hlavných a 16 čiarových rozhodcov, ktorí dohliadali na Majstrovstvá sveta v ľadovom hokeji 2013. Medzi nimi boli aj dvaja Slováci.
Roman Pivarník

Roman Pivarník (* 17. február 1967, Košice) je slovenský futbalový tréner a bývalý hráč. Po rozdelení Česko-Slovenska roku 1993 si vybral České občianstvo. Počas svojej hráčskej kariéry hrával na pozícii stredopoliara. Bol v širšej nominácii na Euro96, ale v národnom tíme Česka nikdy nenastúpil. Taktiež bol kandidátom na post asistenta trénera rakúskej reprezentácie v lete roku 2008.
Pavel Tigrid

Pavel Tigrid, vlastným menom Pavel Schönfeld, (* 27. október 1917, Praha – † 31. august 2003, Héricy, Francúzsko) bol český spisovateľ, publicista a politik.
Počas druhej svetovej vojny pôsobil v Londýne ako novinár exilového rozhlasového vysielania. Po februári 1948 opäť emigroval a podieľal sa na vzniku rozhlasovej stanice "Slobodná Európa". V exile bol tiež vydavateľom štvrťročníka "Svědectví". Prvé číslo vyšlo v roku 1956 v náklade tisíc kusov v New Yorku. Po piatich rokoch presídlil do Paríža, kde až do roku 1990 pripravoval túto revue pre politiku a kultúru. 
Po novembri 1989 pôsobil ako spolupracovník prezidenta Václava Havla na ktorého pozvanie sa vrátil do Československa 28. decembra 1989 a od roku 1992 ako minister kultúry v prvej vláde Václava Klausa za KDU-ČSL.
Roku 1995 mu bol prepožičaný Rád T. G. Masaryka I. triedy.
Mníška (House)

Mníška (anglicky: "Damned If You Do") je piata epizóda z prvej série seriálu Dr. House.
Dej.
Sestra Augustína príde na kliniku s opuchnutými rukami. House sa domnieva, že všetko spôsobila alergická reakcia na čistiaci prostriedok a tak jej dá antihystaminiká. Po chvíli sa jej ale prudko priťaží a tak jej House musí dať adrenalín, ktorý ale spôsobí zástavu srdca. Chase prejavuje svoj veľmi negatívny vzťah k náboženstvu. Na vyšetrení CT má Augustina vidinu, v ktorej zbadá Ježiša. Zistí sa, že má vážne poškodený imunitný systém. House ju nechá zavrieť do kyslíkovej komory, čo by malo problémy vyriešiť. Tento spôsob liečby sa však nepáči Foremanovi, ktorý to povie Cuddyovej. Tá Houseovi následne prípad odoberie. S tým sa však House nezmieri a vydá sa do kláštora zisťovať presnejšiu anamnézu. Dozvie sa, že Augustína nežila celý život v kláštore. Prišla tam v šiestich rokoch a odišla v dvanástich. Potom žila na ulici, brala drogy, v pätnástich otehotnela a podstúpila potrat. Sestra v kláštore Houseovi uvarí bylinkový čaj. House sa domnieva, že naňho má alergickú reakciu a následne sa dozvie, že v čaji sú látky, ktoré v kombinácii s adrenalínom spôsobili zástavu srdca, tj. že on za to nemôže. Augustíne, ktorá je v sterilnej miestnosti, pomáha Chase, ktorý sa prizná, že sám chodil do katolíckeho seminára. Po chvíli dostáva Augustína v sterilnej miestnosti alergickú reakciu. Je vyšetrená na rezonancii, kde sa zistí, že v sebe má DANU (antikoncepciu nepoužívanú od 80. rokov 20. storočia v tvare medeného kríža). Dochádza im tak, že má alergiu na meď.
Mníška (rozlišovacia stránka)

Mníška môže byť:
Kompostovací záchod

Kompostovací záchod patrí k v súčasnosti ekologickým princípom riešenia „ľudského odpadu“ v dome. Je to v podstate jeden veľký zásobník, ktorý vytvára objem pre kompostovaciu masu. Veľa závisí od konštrukcie zásobníka. Tá je vytvorená tak, aby poskytovala optimálne podmienky pre priebeh kompostovacieho procesu. Tento proces je ovplyvnený okrem zloženia kompostovaného materiálu, hlavne nevyhnutnými podmienkami - prívodom vzduchu, vlhkosťou a teplotou kompostovaného materiálu.
V kompostovacom záchode je nevyhnutné aeróbne kompostovanie, t. j. premena fekálií a organického odpadu prostredníctvom dýchajúcich mikroorganizmov. Tieto organizmy sú v rozkladacom procese a v premene kompostu omnoho výkonnejšie ako anaeróbne mikroorganizmy, ktoré v podmienkach neprístupu vzduchu rozkladajú látky zahnívaním a produkujú pritom páchnuce hnilobné plyny.
Podmienky na kompostovanie.
V záujme vytvorenia optimálnych podmienok na kompostovanie, t. j. dostatočný prívod kyslíka, neprístup svetla, rovnorodá vlhkosť a teplota, musí kompostovací zásobník spĺňať nasledovné podmienky:
Čo sa týka začlenenia kompostovacieho záchoda do domácnosti - jeho výstavba by mala byť riešená v kontexte celkovej koncepcie ekologického vodného hospodárstva objektu. Kompostovací záchod je optimálnym prostriedkom na šetrenie vodou.
Filozofia a princíp fungovania.
Ide tu o kultúrnu napodobeninu prírodných kolobehov. Prírodné ekosystémy nepoznajú žiaden odpad. Biomasa a ekosystémy sú súčasťou neustáleho procesu premeny a kolobehu. „Odpad“ a surovina sú v prírodnom ekosystéme totožné. Čo je teda tejto zákonitosti bližšie ako vrátiť prírode organický odpad prostredníctvom dlhoročného procesu zrenia, nazývaného tiež humifikácia. Jej výsledkom je opätovne vytvorený humus, ktorý možno použiť na prihnojenie záhrady.
Zoltán Demján

Zoltán Demján (* 20. apríl 1955, Bratislava) je jeden z najúspešnejších slovenských výškových horolezcov, cvičiteľ, zaslúžilý majster športu. Neskôr vrcholový manažér v spoločnosti Holcim (personálny riaditeľ, generálny riaditeľ a predseda predstavenstva, predseda dozornej rady), dnes kouč a prednášateľ. Venuje sa krajinárskej fotografii.
Lezecké výkony.
Po Tatrách bol aktívny aj v iných horách - v Alpách prvovýstup na Cima Ovest 1977, zimný prvovýstup na Mt. Maudit 1982, sólo na Mt. Blanc cez Brenvu 1983. Na Pamíre prvovýstup na štít Korženevskej 1982. V Himalájach vystúpil na tri osemtisícovky. V r. 1984 na Lhoce Šar (8383 m, vedľajší samostatný vrchol Lhoce), Mt. Everest (8848 m) s J. Psotkom (zahynul na zostupe) a šerpom Ang Ritom. Napokon v r. 1988 prvovýstup Dhaulágirí (8167 m) s dvomi Kazachmi, ocenený ako svetový výstup roka UIAA. Potom ešte vystúpil v r. 1989 alpským štýlom na Chan-Tengri (6995 m) v Ťanšane a 1990 na Cerro Fitz Roy v Patagónskych Andách . V 90. rokoch vystúpil na najvyššie vrcholy niektorých kontinentov - Denali (predtým Mount McKinley) dvakrát, Kilimandžáro, Aconcagua. 
Roky bol topmanažérom cementárne v Rohožníku, nedávno sa plne preorientoval na organizovanie trekov do Nepálu. Dlho pôsobil ako zástupca Slovenska v Medzinárodnej horolezeckej únii UIAA.
Mislav Karoglan

Mislav Karoglan (* 14. apríl 1982, Imotski, Chorvátsko) je futbalista s dvojitým občianstvom – chorvátskym a občianstvom Bosny a Hercegoviny. V súčasnosti je hráčom bosnianskeho klubu NK Široki Brijeg, kde je na hosťovaní z NK Rijeka.
Bedřich Moldan

Bedřich Moldan, (* 15. august 1935, Praha) je český geochemik, ekológ, publicista a politik.
V rokoch 1990 až 1991 bol českým ministrom životného prostredia za Občanské fórum. Je spoluzakladateľom ODS, za ktorú bol v roku 2004 zvolený členom českého Senátu.
Je zakladateľom a riaditeľom Centra pre otázky životného prostredia Karlovej univerzity.
Eva Tulejová-Medveďová

Eva Tulejová-Medveďová (* 9. máj 1982, Detva) je bývalá slovenská reprezentantka v karate, členka TJ Rapid Bratislava.
Športové začiatky absolvovala v rodnej Detve pod vedením Dušana Slobodu, neskôr počas štúdia na Ekonomickej Univerzite v Bratislave sa stala členkou TJ Rapid Bratislava, ktorého hlavným trénerom je Ing. Ján Longa. Eva Tulejová-Medveďová je doposiaľ jedinou pretekárkou zo Slovenska, ktorá získala titul Majsterky sveta Svetovej federácie karate (WKF) - Tampere 2006, kategória kumite ženy do 60 kg, a ktorá taktiež získala tri tituly Majsterky Európy (Bratislava 2007, Tallinn 2008 a Záhreb 2009).
Algológia

Algológia (lat. "alga") je veda (vedná disciplína) zaoberajúca sa sinicami a riasami. Vedec študujúci a pracujúci v tejto oblasti botaniky je titulovaný názvom "algológ". Pôvod slova je odvodený od lat. alebo gr. prekladu slova "chaluha". Novšie pomenovanie pre algológiu je fykológia.
Sociologický výskum

Sociologický výskum je cieľavedomo organizovaný a účelne vymedzený celok bádateľských úkonov. ktorých cieľom je preskúmať vybraný výsek sociálnej skutočnosti s použitím empirického materiálu.
Sociologický výskum sa vyznačuje systematickosťou, cieľavedomosťou, plánovitosťou a prepracovanosťou. Je nástrojom a prostriedkom sociologického poznávania.
Výskumný postup pozostáva väčšinou z týchto základných krokov:
Medzi základné výskumné otázky patria:
Sociologický výskum sa začína voľbou výskumného problému a formuláciou pojmového rámca, nasleduje výber skúmaného súboru a výber metódy zberu dát. Po zbere dát v teréne nasleduje kontrola a čistenie dát pred zápisom do elektronickej podoby, potom analýza, interpretácia a prezentácia výsledkov a záverov výskumu.
Mních (rozlišovacia stránka)

Mních môže byť:
Valerij Pylypovyč Borzov

 
 
 
 
 
 
 
Valerij Pylypovyč Borzov, , Valerij Filippovič Borzov - "Валерий Филиппович Борзов " (* 20. október 1949, Sambir, Ukrajina) je ukrajinský atlét, ktorý získal na Letných olympijských hrách 1972 v Mníchove dve zlaté a jednu striebornú medailu. Ako siedmy atlét získal olympijské "bežecké double" na trati 100 a 200 metrov.
Od roku 1977 je manželom bývalej sovietskej športovej gymnastky, mnohonásobnej medailistky z OH, MS a ME Ľudmily Turiščevovej (nar. 7. októbra 1952 v Groznom).
Bedrich Formánek

Doc. Ing. Bedrich Formánek, PhD. (* 6. jún 1933, Tábor – † 19. november 2023) bol slovenský elektrotechnik a vysokoškolský pedagóg, ktorý sa dlhoročne venoval kompozičnému šachu – ako šachový skladateľ, rozhodca a funkcionár.
Absolvoval štúdium elektrotechniky na Elektrotechnickej fakulte SVŠT v Bratislave (dnes FEI STU) a v rokoch 19601998 tu potom pôsobil ako pedagóg, v období 19911994 ako vedúci Katedry elektrotechnológie.
Publikoval viac než 400 šachových skladieb. Vyše polstoročia predseda slovenskej, resp. československej organizácie kompozičného šachu, v rokoch 19942002 prezident Svetovej organizácie kompozičného šachu (PCCC). Dvakrát bol kapitánom slovenského družstva keď získalo 2. miesto vo svetovej súťaži kompozičného šachu. Napísal vyše 7 000 šachových rubrík, publikoval sám alebo v spoluautorstve 8 kníh, asi 20 brožúr a stovky článkov.